Az EGT-Vegyesbizottság 30/2000 határozata

(2000. március 31.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1999. szeptember 24-i 114/1999 EGT-vegyesbizottsági határozat [1] módosította.

(2) A 89/106/EGK tanácsi irányelv 20. cikkének (2) bekezdése szerinti építőipari termékek megfelelőségét tanúsító eljárásról szóló 96/579/EK és 97/808/EK határozatnak a forgalmi kellékek, illetve a padlóburkolatok vonatkozásában való módosításáról szóló, 1999. június 18-i 1999/453/EK bizottsági határozatot [2] be kell építeni a Megállapodásba.

(3) Az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a tűzgátló, tűzterjedést gátló, és tűzvédelmi termékekre vonatkozó igazolási eljárásáról szóló, 1999. június 22-i 1999/454/EK bizottsági határozatot [3] be kell építeni a Megállapodásba.

(4) Az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a favázak és gerendák előre gyártott épületszerelvényeire vonatkozó igazolási eljárásáról szóló, 1999. június 22-i 1999/455/EK bizottsági határozatot [4] be kell építeni a Megállapodásba.

(5) Az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a betonnal, vakoló és falazó habarccsal kapcsolatos termékekre vonatkozó igazolási eljárásáról szóló, 1999. június 25-i 1999/469/EK bizottsági határozatot [5] be kell építeni a Megállapodásba.

(6) Az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az építőipari ragasztóanyagokra vonatkozó igazolási eljárásáról szóló, 1999. június 29-i 1999/470/EK bizottsági határozatot [6] be kell építeni a Megállapodásba.

(7) Az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a légfűtő berendezésekre vonatkozó igazolási eljárásáról szóló, 1999. június 29-i 1999/471/EK bizottsági határozatot [7] be kell építeni a Megállapodásba.

(8) Az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, az emberi fogyasztásra szánt vízzel nem érintkező vezetékekre, tartályokra és tartozékokra vonatkozó igazolási eljárásáról szóló, 1999. július 1-i 1999/472/EK bizottsági határozatot [8] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. melléklete XXI. fejezetének 1. pontja (89/106/EGK tanácsi irányelv) a következő francia bekezdésekkel egészül ki:

"- 399 D 0453: A Bizottság 1999. június 18-i 1999/453/EK határozata (HL L 178., 1999.7.14., 50. o.),

- 399 D 0454: A Bizottság 1999. június 22-i 1999/454/EK határozata (HL L 178., 1999.7.14., 52. o.),

- 399 D 0455: A Bizottság 1999. június 22-i 1999/455/EK határozata (HL L 178., 1999.7.14., 56. o.),

- 399 D 0469: A Bizottság 1999. június 25-i 1999/469/EK határozata (HL L 184., 1999.7.17., 27. o.),

- 399 D 0470: A Bizottság 1999. június 29-i 1999/470/EK határozata (HL L 184., 1999.7.17., 32. o.),

- 399 D 0471: A Bizottság 1999. június 29-i 1999/471/EK határozata (HL L 184., 1999.7.17., 37. o.),

- 399 D 0472: A Bizottság 1999. július 1-i 1999/472/EK határozata (HL L 184., 1999.7.17., 42. o.)."

2. cikk

Az 1999/453/EK, az 1999/454/EK, az 1999/455/EK, az 1999/469/EK, az 1999/470/EK és az 1999/471/EK bizottsági határozat izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2000. április 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [9].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. március 31-én.

az EGT-Vegyesbizottság részéről

az elnök

F. Barbaso

[1] A Hivatalos Lapban még nem tették közzé.

[2] HL L 178., 1999.7.14., 50. o.

[3] HL L 178., 1999.7.14., 52. o.

[4] HL L 178., 1999.7.14., 56. o.

[5] HL L 184., 1999.7.17., 27. o.

[6] HL L 184., 1999.7.17., 32. o.

[7] HL L 184., 1999.7.17., 37. o.

[8] HL L 184., 1999.7.17., 42. o.

[9] Alkotmányos követelmények nem merültek fel.

--------------------------------------------------